open-index/open-wikipedia-markdown huggingface dataset:
כאפר (אסלאם)

**כּאפִר** (בערבית: **كافر**) במסורת האיסלאמית הוא אדם שאינו מאמין באלוהים לפי האסלאם, או שולל את סמכותו, או דוחה את עקרונות האסלאם.

המונח מתורגם לעיתים קרובות כ"כופר", "פגאני", "דוחה", "מכחיש", "לא מאמין", "לא מוסלמי". המונח משמש בדרכים שונות בקוראן, כשהמשמעות הבסיסית ביותר היא "כפירה" (כלפי אלוהים). כפירה פירושה חוסר אמונה, "להיות חסר תודה", "להיות חסר אמונה". ההפך שלה הוא "אימאן", אמונה.

האסלאם רואה בתופעות מסוימות בתוכו ככפירה, ההבדלים העמוקים והסכסוכים עקובי הדם בין הסונה והשיעה גרמו לכמה זרמי אסלאם סוניים קיצוניים, דוגמת הוהאביה והסלפיה, לראות בשיעה סוג של כפירה.

אתאיסטים נקראים "דהריה".

יהודים ונוצרים נדרשו לשלם לג'יזיה בזמן שאנשי עובדי אלילים נדרשו לקבל את האסלאם או למות.

המילה כּאפִר נחשבת מעליבה; לכן חלק מהמוסלמים ממליצים להשתמש במילה "לא מוסלמי".

## מקור המילה
המילה "כופר" (كافر) היא צורה פועלת של הפועל הערבי "كَفَرَ" (kafara) שמקורה בשורש הערבי כ-פ-ר (K-F-R). לפני תקופת האסלאם, המילה שימשה לתיאור חקלאים הטומנים זרעים באדמה. גם באחת מהופעותיה בקוראן משמעות המילה היא חקלאי. מכיוון שחלק מתהליך הזריעה כולל כיסוי הזרעים באדמה, המילה "כופר" קיבלה גם משמעות של אדם שמכסה או מסתיר.

במישור הרעיוני, המילה מרמזת על אדם שמכסה או מסתיר את האמת. משוררים ערבים נהגו לכנות את חשיכת הלילה "כופר", אולי כשארית משימוש דתי או מיתולוגי ערבי פרה-איסלאמי.

## בקוראן
הקוראן מדגיש מאוד את ההבדל בין מאמינים ללא-מאמינים. המילה "כופר" (יחיד) ו"כופרים" (רבים) מופיעות רבות לאורך הטקסט. "כופר" לבדה מופיעה 134 פעמים, ומילים נרדפות לה מופיעות מאות פעמים נוספות.

מקור המילה "כופר" הוא בפועל שמשמעותו "לכסות". משמעות זו משפיעה על השימוש שלה בקוראן. כאן, "כופר" יכולה לתאר:

* התעלמות או חוסר הכרה במסר של אללה.

* דחייה או כפיות טובה על ברכותיו של אללה.

בעוד "חוסר אמונה" היא פרשנות נפוצה ל"כופר", משמעויות אלו נשארות רלוונטיות גם בקוראן. המונח כולל כל דבר שנחשב על ידי אללה כלא מקובל או פוגע. מעניין לציין שעל פי הקוראן, לא בהכרח שלילת קיומו של אללה הופכת מישהו ל"כופר". אבליס (דמות השטן המוזכרת בקוראן) נקרא "כופר" לא בגלל ששלל את אללה, אלא בגלל התנגדותו לציווי של אללה.

ישנם חילוקי דעות בין חוקרים לגבי המשמעות העיקרית של "כופר" בקוראן. יש הטוענים שהיא מייצגת כפיות טובה, סירוב מכוון להכיר בברכותיו של אללה ובמסרים שגילה.

נראה שהתפיסה של הקוראן לגבי "כופר" משתנה ככל שהטקסט מתקדם. בתחילה, המונח התייחס ללא-מאמינים שהתנגדו לנביא מוחמד. מוסלמים צוווּ להתאזר בסבלנות כלפיהם. עם זאת, פסוקים מאוחרים יותר תומכים בהפרדה ואפילו במלחמה נגד אותם "כופרים".

חאלד אבו אל-פדל טוען שסורה 2, פסוק 62 בקוראן דווקא תומכת ברב-דתיות. פסוק זה מזכיר מאמינים, יהודים, נוצרים וצבאים שיקבלו שכר על מעשיהם הטובים. זה מרמז לכך שלא כל הלא-מוסלמים נחשבים "כופרים" בקוראן.

## קישורים חיצוניים
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אסלאם
על חבל דק

**על חבל דק** הוא סרט קולנוע ישראלי משנת 1980 בכתיבתה ובבימויה של מיכל בת-אדם, עם גילה אלמגור, אלכס פלג וליאת פנסקי בתפקידים הראשיים.

עלילת הסרט היא על מערכת היחסים בין ילדה בת שמונה לאמה ההולכת ומאבדת את שפיותה. גילה אלמגור משחקת את האם הבלתי שפויה, ומבחינה זו תפקידה בסרט זה דומה לתפקידה בסרט "הקיץ של אביה" משנת 1988.

הסרט זכה בשלושת פרסי מרכז הסרט הישראלי 1980 ( סרט, בימוי - מיכל בת-אדם, משחק - גילה אלמגור), ובשלושת פרסי כינור דוד 1981 (סרט, בימוי - מיכל בת-אדם, משחק - גילה אלמגור).

## תקציר עלילה
במשפחת אלון ארבע נפשות - האם פולה (גילה אלמגור), האב נדב (אלכס פלג), הבת הגדולה מאיה (איה וירוב) והבת הקטנה נילי (ליאת פנסקי).

נדב הוא צלם ובעל חנות צילום ונוהג לצלם את בני המשפחה בהזדמנויות שונות. האם פולה אינה מתפקדת מכל הבחינות: אינה מבשלת, מנקה, או מנהלת משק בית. התנהגותה היא ביזרית - לפעמים היא עליזה וחיונית ולעיתים שקועה בעצמה, לא יוצאת מהמיטה, ממלמלת לעצמה ובוכה, שוכחת אש על הגז, רבה עם אנשים, מתפרצת ועוד.

בשל המצב בבית הבת הבכורה מאיה נשלחת לקיבוץ, ונילי הבת הקטנה נשארת בבית ומטפלת באמה במסירות, במעין היפוך תפקידים. בה בעת נדב חסר אונים מהמצב ומבלה שעות רבות בחנות. 

רופא המשפחה ד"ר גרבר (אבנר חזקיהו) מצליח לשכנע את נדב לאשפז את פולה במוסד פסיכיאטרי סגור.

נדב שולח בחופשת הקיץ את נילי לקיבוץ בו נמצאת מאיה, ובהיעדרה הוא מביא את פולה למוסד שם מקבלים אותה הרופא (יצחק חביס) והאחות הראשית (מירי פביאן). הרופא מבקש מנדב לא ליצור איתה קשר במשך מספר שבועות.

לאחר מכן מצבה הנפשי של פולה מידרדר, והיא מתפרעת ונאלצים לקשור אותה למיטה ולטפל בה בנזעי חשמל. נדב לא מגלה לבנות שפולה במוסד פסיכיאטרי ומספר להן שהיא נמצאת אצל קרובים בירושלים.

כשנילי חוזרת הביתה מחופשת הקיץ בקיבוץ מתברר לה שאמה שהתה כל העת במוסד פסיכיאטרי סגור, ואף על פי שנילי מנסה לשמור על אמה, בין היתר לטפל בה כולל טיפול בכינים שנדבקה בהם במוסד מצבה של פולה שוב מידרדר, וד"ר גרבר מזריק לה בכוח זריקת טשטוש והיא נשלחת שוב למוסד.

## צוות השחקנים

## קישורים חיצוניים

קטגוריה:סרטים בעברית
קטגוריה:סרטי מיכל בת-אדם
קטגוריה:סרטי דרמה ישראליים
קטגוריה:לקות נפשית באמנות
קטגוריה:סרטים ישראליים משנת 1980
פוטמותריום

ממוזער|שחזור של פוטמותריום.
**פוטמותריום** (שם מדעי: *Potamotherium*; מילולית: "בהמת נהר") הוא סוג של טורף ימי נכחד, שהשתייך למשפחת הסמנטוריים. הוא חי במימי אירופה במשך המיוקן שלפני 23 עד 11.1 מיליון שנה מימינו.

סוג זה התגלה במאובנים בגרמניה וצרפת ותואר ב-1833 ונחשב תחילה כסוג סמור הקרוב למגליקטיס, עקב מבנה גופו הדק. עם זאת מחקרים מאוחרים הראו שהוא קרוב יותר לטורפים ימיים פרהיסטוריים כמו הפואיג'ילה. בסוג זה ישנם 2 מינים: *P. valletoni* ו-*P. miocenicum*.

במראהו הוא דמה ללוטרה מודרנית באורך 1.5 מטר והיה בעל גוף דק וגמיש עם זנב ארוך, רגליים קצרות ופנים קצרות בעלות אזורי ראייה ושמיעה יעילים. ככל הנראה הוא חי במים מתוקים או בחופים הרדודים ולא התרחק מהחופים, מאחר שהיה שחיין איטי. מבנה שיניו מרמז שניזון מבשר.

## קישורים חיצוניים

קטגוריה:טורפים ימיים פרהיסטוריים
קטגוריה:טורפים שחיו במיוקן
קטגוריה:מאובני טקסונים שתוארו ב-1833
כנסיות בית הספר לאדריכלות של פסקוב

**כנסיות בית הספר לאדריכלות של פסקוב** (ברוסית: **Храмы псковской архитектурной школы**) הן אתר מורשת עולמית אונסק"ו הכולל אוסף של מונומנטים הממוקמים בעיר ההיסטורית פסקוב, על גדות הנהר ויליקיה בצפון-מערב רוסיה.

מבנים אלו, שתוכננו על ידי בית הספר לאדריכלות בפסקוב, מאופיינים בחללים קובייתיים, כיפות, מרפסות ומגדלי פעמונים, שמרכיביהם העתיקים ביותר הם מהמאה ה-12. מנזרים, כנסיות וקתדרלות משולבים בסביבה הטבעית על ידי גנים, חומות היקפיות וגדרות. בהשראת המסורות של האדריכלות הביזנטית ואסכולת נובגורוד, הגיע בית הספר לאדריכלות פסקוב לשיאו במאות ה-15 וה-16, והיה מהחשובים במדינה. סגנון זה שלט באבולוציה של האדריכלות הרוסית במשך חמש מאות שנים.

הכנסיות והמנזרים הוכרו כמורשת תרבותית עולמית בשנת 2019 בישיבה ה-43 של הוועדה למורשת עולמית ונוספו לרשימת המורשת העולמית של אונסק"ו.

אתר המורשת כולל עשרה מונומנטים של אדריכלות דתית, כנסיות וקתדרלות, כמו גם, במקרים מסוימים, חלק ממבני המנזרים סביב אלה, המייצגים את הסגנונות האדריכליים והאלמנטים הדקורטיביים שיצר בית הספר לאדריכלות פסקוב בין המאה ה-12 לתחילת המאה ה-17.הכנסייה המרכזית בפסקוב, קתדרלת השילוש, אינה נמנית עם המבחר מבין עשרת מבני הדת (מנזרים, כנסיות) הרשומים ברשימת המורשת העולמית.

## קישורים חיצוניים
* כנסיות בית הספר לאדריכלות של פסקוב, באתר אונסק"ו

## הערות שוליים

קטגוריה:רוסיה: מנזרים נוצריים
קטגוריה:פסקוב
עומר סאקו

**עומר סאקו** (בצרפתית: **Oumar Sako**; נולד ב-4 במאי 1996 בחוף השנהב) הוא כדורגלן איווארי המשחק בעמדת הבלם בקבוצת רוסטוב מליגת העל הרוסית ובנבחרת ניז'ר.

## קריירת מועדונים
סאקו החל את הקריירה המקצוענית שלו בטנדה וב-ASEC מימוסאס מליגת העל של חוף השנהב.

ב-24 בספטמבר 2020 חתם באל-ח'ריטיאת מליגת העל הקטרית, במדיה ערך 13 הופעות ליגה והבקיע שער אחד.

ב-1 ביולי 2021 חתם בברואה סטארה זאגורה מליגת העל הבולגרית.

ב-13 בינואר 2022 הצטרף לל.א.ס.ק. לינץ האוסטרית. ב-17 במרץ ערך את הופעת הבכורה שלו בקבוצה בניצחון 3-4 נגד סלביה פראג במסגרת 32 האחרונות של הליגה האזורית.

## קישורים חיצוניים

קטגוריה:כדורגלנים מחוף השנהב
קטגוריה:בלמי כדורגל מחוף השנהב
קטגוריה:כדורגלני מימוסאס
קטגוריה:כדורגלני ברואה סטארה זאגורה
קטגוריה:כדורגלני ל.א.ס.ק. לינץ
קטגוריה:כדורגלני ארדה קרדז'אלי
קטגוריה:כדורגלני רוסטוב
קטגוריה:ספורטאים זרים בבולגריה
קטגוריה:ספורטאים זרים באוסטריה
קטגוריה:איבוארים שנולדו ב-1996
קטגוריה:כדורגלני נבחרת ניז'ר
פרס האומות המאוחדות בתחום זכויות האדם

**פרס האומות המאוחדות בתחום זכויות האדם** הוא פרס מטעם האומות המאוחדות המוענק כל חמש שנים לפעילי זכויות אדם בגין תרומה יוצאת מגדר הרגיל לקידום ולשמירה של זכויות אדם.

## רקע
ב-10 בדצמבר 1948, העצרת הכללית של האומות המאוחדות אימצה את ההכרזה לכל באי עולם בדבר זכויות האדם במטרה להגן על זכויות האדם, לאחר הפרות זכויות אדם בשתי מלחמות עולם (הראשונה והשנייה). פרס האומות המאוחדות בתחום זכויות האדם נוסד בשנת 1966 על ידי העצרת הכללית של האומות המאוחדות ומטרתו להוקיר פעילות למען זכויות אדם. הפרס הוענק לראשונה בשנת 1968 ביום השנה העשרים לאימוץ ההכרזה לכל באי עולם בדבר זכויות האדם, הלא הוא יום זכויות האדם.

משנת 1968, מוענק הפרס אחת לחמש שנים. נכון לדצמבר 2018, הפרס הוענק ליותר מ-60 אישים וארגונים שתרמו באופן משמעותי לשימור ולקידום זכויות אדם. הזוכים חולקים חזון משותף לפיו ניתן לקדם זכויות אדם בעולם. הזוכים בפרס לאורך השנים עוסקים במאבקים רבים, ביניהם המאבק לזכויות האישה, זכויות הילד, זכויות מהגרים ופליטים, זכויות אנשים בעלי מוגבלויות, ביטול עבדות, מיגור גזענות, אפליה, עוני ורעב ומאבקים באי צדק ובהפרות של זכויות אדם, לעיתים תוך סיכון חייהם שלהם.

בשנת 2003 בין זוכי הפרס הייתה שולמית קניג.

## זוכים בולטים בפרס לאורך השנים

Benazir Bhutto.jpg|בנזיר בהוטו - הפרס הוענק לה בשנת 2008, לאחר הירצחה
Nelson Mandela-2008 (edit).jpg|נלסון מנדלה - הפרס הוענק בשנת 1988
HelenSuzman.jpg|הלן סוזמן - הפרס הוענק בשנת 1978
Taha Hussein.jpg|טה חוסיין - הפרס הוענק בשנת 1973
Martin Luther King, Jr..jpg|מרטין לותר קינג - הפרס הוענק לו בשנת 1978, לאחר הירצחו
Eleanor Roosevelt portrait 1933.jpg|אלינור רוזוולט - הפרס הוענק בשנת 1968
Malala Yousafzai par Claude Truong-Ngoc novembre 2013 02.jpg|מלאלה יוספזאי - הפרס הוענק בשנת 2013
Asma Jahangir (33308430296).jpg|עאסמה ג'האנגיר - הפרס הוענק בשנת 2018


## קישורים חיצוניים
*רשימת הזוכים בפרס בין השנים 1968-2013 - באתר משרד הנציב העליון של האו"ם לזכויות האדם
*PRESS RELEASE: Winners of the 2018 United Nations Human Rights Prize, un.org
* Human Rights Award, standup4humanrights.org
* טקס הענקת פרס האומות המאוחדות בתחום זכויות האדם - שנת 2018, אתר יוטיוב

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
*
קטגוריה:פרסי האומות המאוחדות
קטגוריה:פרסי זכויות האדם
יוסף שמואל אבואלעפייא

רבי **יוסף שמואל אבואלעפייא** (אבולעפיה; מכונה **יש"א ברכה** כשם חיבורו, ה'תר"ה, 1845 – כ' בתשרי ה'תר"ן, 15 באוקטובר 1889) היה מחכמי טבריה ושד"ר, כיהן במשרות רבניות בכמה מערי מרוקו.

## ביוגרפיה
רבי יוסף שמואל נולד בטבריה בשנת ה'תר"ה, לאביו רבי מאיר יששכר אבולעפיה לשושלת רבנים ספרדית. רבו המובהק היה רבי רפאל מאמאן, מחכמי העיר, אך הוא למד אצל רבי חיים שמואל קונורטי שהיה רב העיר. בהיותו כבן עשרים נשא לאשה את בתו של רבי מנשה ארזי, מחכמי טבריה. בשנת ה'תר"ל יצא כשד"ר עבור קהילת טבריה אל לוב, תוניסיה ואלג'יריה, השליחות שנמשכה עד לשנת ה'תרל"ה. לאחר מסע השליחות הוא השתקע במרוקו ועסק בה בפעילות רבנית בערים קזבלנקה וטנג'יר. החל משנת ה'תרל"ח הוא התגורר במאזאגן וכיהן כרבה של העיר. בשנת ה'תרמ"א כיהן כמו"ץ בעיר קזבלנקה. לאחר מכן נמצא כי הוא תכנן לשוב לישראל אך לא ברור האם אכן עלה בידו ליישם את תוכניתו. באדר ה'תרמ"ו (1886) הוא דר באסואירה ותקופה לאחר מכן הוא כיהן כרב העיר.

הוא נפטר ונקבר באסואירה ב-כ' בתשרי ה'תר"ן 1889).

## חיבוריו
רבי יוסף שמואל היה מחבר פורה וחיבר את הספרים:
* אורח איש – תשובות שהשיב במהלך שליחותו לבני התפוצות השונות שבהן שהה
* דרושים – שחיבר בטבריה, מצויים בכתב יד
* דרכי איש – שו"ת שחיבר בין השנים ה'תרל"ז – ה'תרמ"ו, נדפס על ידי מכון אהבת שלום, ירושלים, ה'תשפ"ב
* חידושים וביאורים על מסכת בבא מציעא, בכתב יד
* חידושים על התלמוד ומשנה תורה לרמב"ם, בכתב יד
* חקירות בהלכה – בכתב יד
* יש"א ברכה – ספר חקירות בנושאים הלכתיים, בכתב יד
* כותנות אור – אסופת מאמריו של רבי מאיר בעל הנס, בכתב יד
* מעשה בראשית – ביאורים על פירוש המשנה לרמב"ם
* מעשה אדם ותחבולותיו – ביאורים על הלכות טוען ונטען שבספר ארבעה טורים
* מעשה ניסים – על ניסים ונפלאות שאירעו בטבריה, בכתב יד
* מעשה רב – חידושי הלכות, בכתב יד
* פני האיש – ביאורים בנושאים הלכתיים, בכתב יד

כן הוא חיבר מספר פיוטי תפילה ובקשה ושבחי צדיקים.

## לקריאה נוספת
* אברהם הלל, מבוא ל: יוסף שמואל אבואלעפייא, **דרכי איש**, עמ' 13–164, מכון אהבת שלום, ירושלים, תשפ"ב

## קישורים חיצוניים
* 

קטגוריה:טבריה: רבנים
קטגוריה:שד"רים
קטגוריה:אסואירה: רבנים
קטגוריה:קזבלנקה: רבנים
קטגוריה:אל-ג'דידה: רבנים
קטגוריה:מרוקו: רבנים
קטגוריה:אנשי היישוב הוותיק ילידי ארץ ישראל
קטגוריה:אנשי היישוב הוותיק ילידי ארץ ישראל במאה ה-19
קטגוריה:ארץ-ישראלים שנולדו ב-1845
קטגוריה:ארץ-ישראלים שנפטרו ב-1889
Songfacts

**Songfacts** הוא אתר אינטרנט העוסק במוזיקה והכולל מידע על שירים: ההשראה לכתיבתם, תאריך ואופן הקלטתם, משמעות המילים וכל מידע נוסף עליהם. את האתר הקים עורך המוזיקה ושדרן  קרל וייזר בהרטפורד שבקונטיקט ב־1999. וייזר הקים את מסד הנתונים לשימושו האישי בתוכנית הרדיו שלו בתחילה, אולם אז החליט להעלות אותו לרשת. בתחילה האתר שימש בעיקר עורכי מוזיקה, אבל ב־2002 הוא נבחר כ"בחירת ", ומאז חלה עלייה חדה בפופולריות שלו.

בגיליון אוגוסט 2004 של Men's Journal, "Songfacts" נכלל ברשימת "100 האתרים הטובים ביותר לחבר'ה". מגזין  שיבח אותו כ־" וירטואלי".

צוות העיתונאים של האתר ראיין מאות מוזיקאים וכותבי שירים, בהם , ג'ין סימונס, , איאן אנדרסון, , בילי סטיינברג, , , , מארק רוברג', ביל וית'רס, ג'ניס איאן ו.

## קישורים חיצוניים

* 

## ביאורים

## הערות שוליים

קטגוריה:אתרי אינטרנט שהושקו ב-1999
קטגוריה:אתרי מוזיקה
קטגוריה:אתרי אינטרנט אמריקאיים
קבוצת קרב (האיחוד האירופי)

[ממוזער|ארטילריה הולנדית מ[קבוצת קרב 2014 II]]
ממוזער|חייל בלגי מקבוצת קרב 2014 II במהלך אימון בגרמניה
[ממוזער|צלף שוודי מ[קבוצת הקרב הנורדית]]
**קבוצות הקרב של האיחוד האירופי** הן יחידות מיוחדות בצבאות המדינות החברות באיחוד האירופי הכפופות ישירות למועצת האיחוד. עקרונות הפעולה של קבוצות הקרב נקבעו במדיניות הביטחון וההגנה המשותפת. 

קבוצת קרב סטנדרטית היא גדוד בן 1,500 חיילים מתוגבר בתומכי לחימה, אולם ישנן קבוצות קרב גדולות יותר. חלק מקבוצות הקרב מורכבות מחיילים מצבא אחד בלבד, בעוד חלקן מורכבות מחיילים מצבאות רבים.

## היסטוריה
הרעיון הראשוני ליצור יחידות רב-לאומיות בגודל גדוד אשר יהיו כפופות ישירות למועצת האיחוד ויהיו זמינות לתגובה מהירה בכל מקום, הועלה לראשונה בפומבי בפסגת המועצה האירופית ב-10–11 בדצמבר 1999 בהלסינקי. הרעיון קיבל חיזוק לאחר מבצע ארטמיס ב-2003, אז הצליחו מדינות האיחוד האירופי להרכיב במהירות כוח רב-לאומי שסייע במשימת השכנת שלום בקונגו. בעקבות המבצע, ב-10 בפברואר 2004 פרסמו צרפת, גרמניה ובריטניה תוכנית מפורטת להקמת קבוצות קרב. בנובמבר של אותה שנה הוקמו כבר 13 קבוצות כאלה.

בשנת 2007 הוקמה קבוצת הקרב הבלקנית בהשתתפות שש מדינות. בשנת 2009 הוקמה קבוצת הקרב הצ'כית-סלובקית. בשנת 2010 הוקמה קבוצת הקרב הבריטית-הולנדית. בשנת 2013 הוקמה קבוצת הקרב ויימאר בהשתתפות פולין, גרמניה וצרפת.

## אסטרטגיה
מטרתן העיקרית של קבוצות הקרב היא לשמש ככוח שמירת שלום במקומות שונים ברחבי העולם, אולם נכון ל-2021 מעולם לא הופעלה קבוצת קרב מחוץ לגבולות האיחוד האירופי. קבוצות הקרב אמורות להיות מופעלות רק באישור מועצת האיחוד האירופי, והן צריכות להיות מוכנות לפעולה תוך חמישה עד עשרה ימים מהרגע שהתקבלה ההכרעה במועצה לצאת לפעולה. פעולה של קבוצת קרב אמורה להימשך 30 יום. קבוצת קרב סטנדרטית היא יחידה בגודל של גדוד מתוגבר בתומכי לחימה, בן 1,500 חיילים. עם זאת, ישנן קבוצות קרב גדולות יותר.

בסך הכל לאיחוד האירופי ישנן 18 קבוצות קרב, ובכל רגע נתון אמורות שתיים מהן להיות בכוננות. קבוצות הקרב מתחלפות בתפקיד זה מדי חצי שנה.

## השתתפות
הצבאות הגדולים באיחוד האירופי (צרפת, גרמניה ואיטליה) מפעילים קבוצות קרב משלהם. הצבאות הקטנים יותר משתתפים בדרך כלל בקבוצות קרב רב-לאומיות. עם זאת, בכל קבוצה כזו ישנה "מדינה מובילה" אשר אחראית על הפיקוד. כל מדינות האיחוד האירופי שולחות חיילים לקבוצת הקרב למעט מלטה ודנמרק. כמו כן, בקבוצות הקרב משתתפות גם ארבע מדינות שאינן חברות באיחוד: מקדוניה הצפונית, טורקיה, נורווגיה ואוקראינה.

## קבוצות קרב פעילות
* קבוצת הקרב הבלקנית
* קבוצת הקרב הנורדית
* קבוצת הקרב וישגראד

## קבוצות קרב לא פעילות
* קבוצת הקרב 107
* קבוצת הקרב הבריטית
* קבוצת הקרב הבריטית-הולנדית
* קבוצת הקרב הצ'כית-סלובקית
* קבוצת הקרב ויימאר

## קישורים חיצוניים

* 
* האתר הרשמי של האיחוד האירופי
* קבוצות הקרב של האיחוד האירופי באתר שירות הפעולה החיצוני האירופי
* קבוצות הקרב של האיחוד האירופי באתר מועצת האיחוד האירופי
* תוכנית קבוצות הקרב באתר הפרלמנט האירופי
* Has the EU army's time come?

*
קטגוריה:האיחוד האירופי: צבא וביטחון
קטגוריה:יחידות צבאיות
קבוצת הקרב הנורדית

**קבוצת הקרב הנורדית** היא קבוצת קרב של האיחוד האירופי. קבוצת הקרב כוללת חיילים משבע מדינות בהובלת שוודיה.

## היסטוריה
קבוצת הקרב הוקמה ב-2008, על בסיס הגדוד ה-41 של צבא שוודיה. בהמשך הצטרפו לקבוצה חיילים ממדינות נוספות, אולם שוודיה נותרה המדינה המובילה בקבוצה, ובהתאם לכך מפקדי הקבוצה נבחרים מקרב הצבא השוודי ומפקדת הקבוצה נמצאת באנשפינג שבשוודיה. הקבוצה כוללת 2,500 חיילים, אשר מתוכם 1,900 שוודים. שאר המדינות המשתפות בקבוצה הן:
*  – 60 חיילים
*  – 170 חיילים
*  – 50 חיילים
*  – 150 חיילים
*  – 50 חיילים
*  – 50 חיילים

## ראו גם
* קבוצת קרב (האיחוד האירופי)

## קישורים חיצוניים

* אתר הצבא השוודי
* אתר האיחוד האירופי

קטגוריה:קבוצות קרב (האיחוד האירופי)
קטגוריה:שוודיה: צבא וביטחון
קטגוריה:פינלנד: צבא וביטחון
קטגוריה:אירלנד: צבא וביטחון
קטגוריה:אסטוניה: צבא וביטחון
קטגוריה:לטביה: פוליטיקה
קטגוריה:ליטא: צבא וביטחון
קטגוריה:נורווגיה: צבא וביטחון
קטגוריה:יחידות צבאיות
ספר חשבונות

**ספר חשבונות** הוא ספר או אוסף רשומות שבהן נרשמות תנועות בחשבון. לכל חשבון יש יתרת פתיחה או העברה והוא ירשום עסקאות כחיוב או כזיכוי בעמודות נפרדות וביתרת הסיום או הסגירה.

ספר החשבונות הוא סכום כולל של כל תתי הסכומים שהוכנסו ביומנים תומכים, המפרטים תנועות בודדות לפי תאריך. כל עסקה זורמת מיומן לפנקס חשבונות אחד או יותר. הדוחות הכספיים של חברה מופקים מסיכומים מסכם בפנקסי החשבונות.

ספרי חשבונות כוללים:
* פנקס מכירות, רישום חשבונות חייבים. ספר חשבונות זה מורכב מהעסקאות הפיננסיות שבוצעו על ידי לקוחות לחברה.
* פנקס רכישות רושם כסף שהוצא לרכישה על ידי החברה.
*  ספר חשבונות כללי המייצג את חמשת סוגי החשבונות העיקריים: נכסים, התחייבויות, הכנסות, הוצאות והון.
* עבור כל חיוב שנרשם בספר חשבונות, חייב להיות זיכוי מתאים כך שהחיובים יהיו שווים לזיכויים בסיכומים הגדולים.

## קישורים חיצוניים

קטגוריה:חשבונאות
קבוצת הקרב הבלקנית

**קבוצת הקרב הבלקנית** היא קבוצת קרב של האיחוד האירופי. קבוצת הקרב כוללת חיילים משש מדינות בהובלת יוון.

## היסטוריה
קבוצת הקרב הוקמה ב-2007, עם חיילים מיוון, קפריסין, רומניה ובולגריה. בשל כך, קבוצת הקרב נודעה בשנותיה הראשונות בכינוי "HELBROC" - ראשי התיבות של המדינות החברות בה. יוון היא המדינה המובילה בקבוצה. מטה הקבוצה ממוקם בלאריסה. ב-2011 שלחה אוקראינה לקבוצה 10 קציני מטה, יחידת נחתים, כלי רכב משוריינים ומטוס איליושין Il-76. בהצהרת ריגה מ-22 במאי 2015, שיבחו מדינות מזרח אירופה החברות באיחוד האירופי, את החלטתה של אוקראינה לסייע לאיחוד אף על פי שהיא איננה חברה בו, ולמרות המלחמה בדונבאס. החל מ-2016 שולחת סרביה חיילים לקבוצה.

## ראו גם
* קבוצת קרב (האיחוד האירופי)

## קישורים חיצוניים
* Cyprus signs Balkan battle group for EU
* אתר האיחוד האירופי

קטגוריה:קבוצות קרב (האיחוד האירופי)
קטגוריה:יוון: צבא וביטחון
קטגוריה:יחסי בולגריה–רומניה
קבוצת הקרב ויימאר

**קבוצת הקרב ויימאר** הייתה קבוצת קרב של האיחוד האירופי. קבוצת הקרב כללה חיילים ממשולש ויימאר בהובלת פולין.

## היסטוריה
ב-2006 הודיעו מנהיגי גרמניה, צרפת ופולין על רצונם בהקמת קבוצת קרב משותפת לשלוש המדינות. עם זאת, המשא ומתן על הקמת הקבוצה החל רק ב-2009 והסתיים רק ב-2011. סוכם שפולין תהיה המדינה המובילה בקבוצה, ולפיכך היא זו שתמנה את המפקדים. תחם הלוגיסטיקה יהיה באחריותה של גרמניה, ותחום הרפואה באחריותה של צרפת. סוכם שהקבוצה תתקיים במהלך חצי השנה הראשונה של 2013, אולם היא הורכבה ועברה אימונים במהלך 2012. ב-1 בינואר 2013 הוקמה הקבוצה באופן רשמי ונכנסה לכוננות עד 30 ביוני של אותה שנה.

## ראו גם
* קבוצת קרב (האיחוד האירופי)

## קישורים חיצוניים
* 17 Brygada rusza na europejski dyżur
* Polacy zakończyli dyżur bojowy w Unii

קטגוריה:קבוצות קרב (האיחוד האירופי)
קטגוריה:פולין: צבא וביטחון
אאוטסייט

**ריצ'רד אנדרו** (באנגלית: **Richard Andrew**; נולד ב-17 בפברואר 1983), הידוע בשם הבמה **אאוטסייט** (**Outasight**) הוא זמר, כותב שירים וראפר אמריקאי. יש לו השפעה גם בתחומי מוזיקה נוספים לפופ כמו היפ פופ, רוק ומוזיקת נשמה.

## ביוגרפיה
ריצ'רד אנדרו נולד וגדל ביונקרס, ניו יורק. הוא התחיל לנגן גיטרה בגיל תשע.

אאוטסייט החל להופיע בבמות קטנות ברחבי ניו יורק. בשנת 2007 הוא הוציא מיני אלבום ראשון Employee of the Year. בשנת 2009 הוא נחתם על ידי "וורנר רקורדס". בדצמבר 2009 הוא הוציא מיקסטייפ Further. בשנת 2010 הוא הוציא מיני אלבום Further בעזרת "אסיילום רקורדס". האלבום קיבל ביקורת חיובית ממספר מבקרים לרבות ריי ויליאם ג'ונסון

בשנת 2012 הזמר הוציא את אלבום הראשון Nights Like These.  "Tonight Is the Night", שנכלל באלבום, הגיע למעמד של תקליט פלטינה בארצות הברית ובאוסטרליה. במצעד הפזמונים Mainstream Top 40 הוא הגיע למקום ה-14.

בשנת 2015 אאוטסייט הקים חברת תקליטים בשם RPM MSC. האלבום Big Trouble יצא במהלך שנת 2015. אלבום נוסף Future Vintage Soul יצא בשנת 2018. האלבום החמישי Jamz יצאה בשנת 2021.

## דיסקוגרפיה
### אלבומי אולפן
* 2012: *Nights Like These*
* 2015: *Big Trouble*
* 2017: *Richie*
* 2018: *Future Vintage Soul*
* 2021: *Jamz*

### מיני-אלבומים
* 2010: *Further EP*
* 2019: *No Vacancy EP*

### מיקסטייפים
* 2007: *Employee of the Year EP*
* 2008: *Radio New York*
* 2009: *From There to Here*
* 2009: *Further*
* 2010: *Never Say Never*
* 2011: *Figure 8 EP*
* 2011: *Get It Together*
* 2013: *Stay Gold*

## קישורים חיצוניים

* 

## הערות שוליים

קטגוריה:מוזיקאים אמריקאים
קטגוריה:זמרים-יוצרים אמריקאים
קטגוריה:ראפרים אמריקאים
קטגוריה:אמריקאים שנולדו ב-1983
קבוצת הקרב הבריטית-הולנדית

**קבוצת הקרב הבריטית-הולנדית** הייתה קבוצת קרב של האיחוד האירופי. קבוצת הקרב כללה חיילים מהממלכה המאוחדת ומהולנד.

## היסטוריה
קבוצת הקרב הוקמה ב-2009 על בסיס חיל הנחתים הבריטי-הולנדי אשר קיים מאז 1972. ההולנדים תגברו עוד את הקבוצה בתומכי לחימה שונים. מפקדת הקבוצה הייתה בלונדון, ולאורך שנת 2009 היא ערכה תמרון משותף לפני שנכנסה לכוננות קרבית בתחילת שנת 2010. כמתחייב ממדיניות קבוצות הקרב של האיחוד האירופי, הקבוצה הייתה בכוננות קרבית עד אמצע השנה.

## ראו גם
* קבוצת קרב (האיחוד האירופי)

## קישורים חיצוניים
* Volpi, Valerio, Why Europe Will Not Run the 21st Century: Reflections on the Need for a New European Federation. Cambridge Scholars Publishing, Cambridge (2011), p. 155. . Geraadpleegd op 9 juli 2015.

קטגוריה:קבוצות קרב (האיחוד האירופי)
קטגוריה:הולנד: צבא וביטחון
ניק כהן

**ניק כהן** (באנגלית: **Nick Cohen**; נולד ב-1961 בסטוקפורט) הוא עיתונאי וסופר יהודי בריטי.

## ביוגרפיה
ניק כהן נולד בסטוקפורט בסביבות מנצ'סטר. אביו היה יהודי בעל שורשים מרוסיה. ניקולס גדל במנצ'סטר ואחרי סיום בית הספר למד באוניברסיטת אוקספורד פילוסופיה, פוליטיקה וכלכלה.

לאחר סיום הלימודים כהן החל לעבוד בתחום העיתונות. תחילה בבירמינגהם ואחר כך ב"אינדפנדנט" ו"האובזרבר". בתחילת הקריירה הוא היה מבקר מדיניות של טוני בלייר. בשנת 2003 הוא תמך בהשתתפות בריטית במלחמת עיראק ובשנת 2011 בפעילות צבאית בלוב. בשנת 2012 כהן קרא להתעברות צבאית פעילה במלחמת האזרחים בסוריה.

בשנת 2006 הוא נכלל ברשימת עיתונאים בריטים "אילמופובים" שפורסמה על ידי המועצה המוסלמית של בריטניה.

מאמר של כהן נגד UKIP שפורסם בשנת 2014 זכה בפרס העיתונות האירופאית.

ניק כהן מתנגד לפעילות של הרחבת התנחלויות, אך תומך בפעילות צבאית נגד חמאס.

ניק כהן פרסם מספר ספרים בנושאי פוליטיקה ואקטואליה. בשנת 2012 הוא פרסם ספר You Can't Read this Book בנושא צנזורה.

## קישורים חיצוניים

* 

* ניק הן על חייו

קטגוריה:סופרים בריטים
קטגוריה:בוגרי אוניברסיטת אוקספורד
קטגוריה:עיתונאים בריטים
קטגוריה:יהודים בריטים
קטגוריה:בריטים שנולדו ב-1961
קבוצת הקרב הצ'כית-סלובקית

**קבוצת הקרב הצ'כית-סלובקית** הייתה קבוצת קרב של האיחוד האירופי. קבוצת הקרב כללה חיילים מצ'כיה ומסלובקיה.

## היסטוריה
ההחלטה להקים קבוצת קרב משותפת לצ'כיה ולסלובקיה, התקבלה ב-2005 בידי שתי המדינות, אולם המשא ומתן על פרטי התכנית נמשך עד 2008. לבסוף סוכם כי מרבית החיילים בקבוצה יהיו צ'כים, ובהתאם לכך צ'כיה תנהיג את הקבוצה. הקבוצה החלה להיערך בתחילת 2009, והיא כללה 2,200 חיילים צ'כים ו-400 חיילים סלובקים. מפקדת הקבוצה הייתה דווקא בפוטסדאם שבגרמניה. הקבוצה הייתה בכוננות קרבית במהלך המחצית השנייה של 2009. 

## ראו גם
* קבוצת קרב (האיחוד האירופי)

## קישורים חיצוניים
* Bojové skupiny EU: od roku 2005 stále v kasárnách

קטגוריה:קבוצות קרב (האיחוד האירופי)
קטגוריה:צ'כיה: צבא וביטחון
קטגוריה:סלובקיה: צבא וביטחון
יאן טורופ

**יאן טורופ** (בהולנדית: **Jan Toorop**; 20 בדצמבר  1858 – 3 במרץ 1928) היה צייר הולנדי-אינדונזי, שפעל בסגנונות סמליים. עבודתו המוקדמת הושפעה מתנועת האימפרסיוניזם של אמסטרדם.

## ביוגרפיה
ממוזער|ימין|יאן טורופ, אישה בלבן (אשתו), 1886
יוהנס תיאודורוס טורופ נולד ב-20 בדצמבר 1858 באי ג'אווה בהודו המזרחית ההולנדית (אינדונזיה).  אביו היה כריסטופל תיאודורוס טורופ, עובד מדינה, ואמו הייתה מריה מגדלנה קוק . הוא היה השלישי מבין חמישה ילדים וחי באי ליד סומטרה עד גיל תשע. לאחר מכן הוא נשלח לבית הספר בג'אווה. 

ב-1869 עזב את אינדונזיה להולנד, שם למד בדלפט ובאמסטרדם. ב-1880 הפך לסטודנט ברייקסאקדמיה באמסטרדם. הוא פגש את הצייר הבלגי ויליאם דגוב דה נונקס בשנת 1883 והשניים חלקו סטודיו לזמן מה ופיתחו ידידות חזקה.[4] מ-1882 עד 1886 התגורר בבריסל, שם הצטרף לקבוצת אמנים שבמרכזה ג'יימס אנסור. טורופ עבד בשנים אלו בסגנונות שונים, כמו ריאליזם, אימפרסיוניזם נאו-אימפרסיוניזם ופוסט-אימפרסיוניזם.

לאחר נישואיו עם אנני הול, אישה בריטית, בשנת 1886, חילק טורופ את זמנו בין האג, אנגליה ובריסל, ולאחר 1890 גם בעיירת חוף הולנדית. במהלך תקופה זו הוא פיתח את הסגנון הסימבוליסטי הייחודי שלו, עם קווים דינמיים ובלתי צפויים, דמויות מסוגננות ועיצובים מעוקלים.

בסוף המאה ה-19 (בשנת 1897) התגורר טורופ במשך 20 שנה בבית קטן בשוק בעיירת החוף דומבורג, וולצ'רן, זילנד. הוא עבד עם קבוצה של אמנים עמיתים, ביניהם מרינוס שורץ ופיט מונדריאן. לא היה ביניהם קשר סגנוני משותף. כל אחד היה עם האישיות שלו, אבל הם קיבלו את השראתם בזילנד - בדיונות, ביערות, בחופים ובאוכלוסייה האופיינית. טורופ היה המרכז של הקבוצה הזו.

לאחר מכן הוא פנה לסגנונות אר נובו, שבהם נעשה שימוש במשחק קווים דומה למטרות דקורטיביות, ללא כל משמעות סמלית נראית לעין. ב-1905 המיר את דתו לקתוליות והחל לייצר יצירות דתיות. הוא גם אייר ספרים, הכין פוסטרים ועיצובי ויטראז'.

לאורך כל חייו הפיק טורופ גם פורטרטים, בסגנונות בין מציאותיים מאוד לאימפרסיוניסטיים.

טורופ מת ב-3 במרץ 1928 בהאג שבהולנד.

בתו צ'רלי טורופ (1891–1955) הייתה אף היא ציירת, וכך גם נכדו אדגר פרנהוט.

## גלריה


File:JanToorop-trio-fleuri-1886.jpg

File:1887 Toorop Na de werkstaking anagoria.JPG

File:Toorop-broek.jpg

File:Jan Toorop - The New Generation - Google Art Project.jpg

File:Dunes and sea in Zoutelande, by Jan Toorop.jpg

File:Toorop-self.jpg
File:Psyche.jpg

## קישורים חיצוניים
* 

 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ציירים הולנדים
קטגוריה:ילידי 1858
קטגוריה:הולנדים שנפטרו ב-1928
ורביט סופטוור

**ורביט סופטוור בע"מ** (באנגלית: **Verbit Software**), המוכרת במותג **Verbit**, היא חברה פרטית ישראלית המפתחת תוכנה לתמלול אוטומטי, כלומר הפיכה אוטומטית של דיבור לטקסט, תוך הסתייעות במתמללים אנושיים.

## היסטוריה
החברה הוקמה בנובמבר 2016 על ידי תום ליבנה, המשמש כמנכ"ל החברה, ד"ר אריק שלף (שהיה CTO ובהמשך הפסיק להיות פעיל בחברה) וקובי בן צבי (שהיה סמנכ"ל הנדסה ובהמשך הפסיק להיות פעיל בחברה). החברה מפתחת תוכנה לתמלול אוטומטי, תוך הסתייעות במתמללים אנושיים. התוכנה של החברה מקבלת כקלט קובץ קול ומתמללת אותו באופן אוטומטי. שירות נוסף מקבל קובץ וידאו כקלט, ומצמיד לו כתוביות באופן אוטומטי. שירות שלישי הוא תמלול של דיבור בזמן אמת. בשלושת המקרים התוצר של התהליך האוטומטי אינו מושלם, ולכן הוא מועבר לטיוב בידי מתמלל אנושי. תוצאת הטיוב מוזנת למערכת, ומאפשרת לה להשתפר באמצעות למידת מכונה. השפות המטופלות הן אנגלית וספרדית, עם כוונה להתרחב לשפות נוספות. שירותי החברה ניתנים בעיקר בתחומי החינוך, המדיה והמשפטים. מטה החברה שוכן בגבעתיים. במאי 2022 העסיקה החברה 570 עובדים, מתוכם 200 בישראל. בנוסף מעסיקה החברה כפרילנסרים כ-35,000 מתמללים ב-120 מדינות, שתפקידם לטייב את התמלול האוטומטי.

במאי 2021 רכשה החברה את חברת ויטק (VITAC) האמריקאית, העוסקת ביצירת כתוביות לסרטים.

בתחילת דרכה גייסה החברה 11 מיליון דולר. בינואר 2019 גייסה החברה 23 מיליון דולר. בינואר 2020 גייסה החברה 31 מיליון דולר. בנובמבר 2020 גייסה החברה 60 מיליון דולר. ביוני 2021 גייסה החברה 157 מיליון דולר והפכה לחד-קרן. בנובמבר 2021 גייסה החברה 150 מיליון דולר, ובנוסף בעלי מניות קיימים (עובדים ומשקיעים) מכרו מניות בסך 100 מיליון דולר.

בפברואר 2024 הודיע תום ליבנה על עזיבתו את תפקיד מנכ"ל החברה ובמקומו מונה למנכ"ל יאיר אמסטרדם, נשיא החברה (וה-COO לשעבר).

## קישורים חיצוניים
* 

* 
* שירי דובר, "אנחנו כמו האובר של התמלול – מעסיקים פרילנסרים בכל העולם כדי לדייק ב-99%", "גלובס"

## הערות שוליים

קטגוריה:חברות תוכנה ישראליות
קטגוריה:חברות חד-קרן ישראליות
קטגוריה:רמת גן: חברות
קטגוריה:ישראל: חברות שהוקמו ב-2017
נואה אוקפור

**נואה ארינזצ'וקוו אוקפור** (בצרפתית: **Noah Arinzechukwu Okafor**; נולד ב-24 במאי 2000 בבינינגן שבשווייץ) הוא כדורגלן שווייצרי המשחק בעמדת החלוץ בלידס יונייטד מהפרמייר ליג, ובנבחרת שווייץ.

## קריירת מועדונים
אוקפור גדל במחלקת הנוער של פ.צ. בזל מליגת העל השווייצרית. ב-19 במאי 2018 ערך את הופעת הבכורה שלו במועדון, בתיקו 2-2 נגד לוצרן במסגרת המחזור ה-36 בליגה לעונת . בסך הכל ערך אוקפור 39 הופעות ליגה במדי המועדון, בהן הבקיע שלושה שערים.

ב-31 בינואר 2020 חתם אוקפור ברד בול זלצבורג מהבונדסליגה האוסטרית שם זכה ב4 אליפויות ו3 גביעי אוסטריה, בסך הכל כבש אוקפור 27 שערים ובישל עוד 15 ב75 הופעות בכל המסגרות, מתוכן 48 בהרכב. כל זאת על פני שלוש עונות.

ב-22 ביולי 2023 חתם אוקפור במילאן מהליגה האיטלקית תמורת 14 מיליון אירו. ב-27 בספטמבר כבש את שער הבכורה שלו בניצחון 3-1 על קליארי. שלושה ימים לאחר מכן כבש בניצחון 2-0 על לאציו. בינואר 2025 סיכם את תנאיו בר.ב. לייפציג אך אוקפור נכשל בבדיקות הרפואיות וההעברה התבטלה.

ב-3 בפברואר 2025 הושאל אוקפור לנאפולי תמורת סכום של כ-2 מיליון אירו עד לסיום עונת 2024/2025 בסרייה א' עם אופציה לרכישה בסיום עונה זו בעבור 25 מיליון אירו.

ב-21 באוגוסט 2025 אוקפור חתם בלידס יונייטד מהפרמייר ליג על חוזה לארבע שנים, עבור סכום שדווח של 18 מיליון ליש"ט. 

## קריירה בינלאומית
ב-9 ביוני 2019 ערך אוקפור את הופעת הבכורה שלו בנבחרת שווייץ, בהפסד לנבחרת אנגליה במסגרת ליגת האומות 2018/2019. ב-15 בנובמבר הוא הבקיע את שער הבכורה שלו בנבחרת, בניצחון 4-0 על נבחרת בולגריה במסגרת מוקדמות מונדיאל 2022.

נכלל בסגל נבחרת שווייץ לטורניר מונדיאל 2022. נכלל בסגל נבחרת שווייץ ליורו 2024.

## תארים
;פ.צ. בזל
* הגביע השווייצרי: 2018/2019

;רד בול זלצבורג
* אליפות אוסטריה (3): 2019/2020, 2020/2021, 2021/2022
* הגביע האוסטרי (3): 2019/2020, 2020/2021, 2021/2022

;מילאן
* הסופר קאפ האיטלקי: 2024/2025

;נאפולי
* סרייה א': 2024/2025
## קישורים חיצוניים

## הערות שוליים

קטגוריה:כדורגלנים שווייצרים
קטגוריה:חלוצי כדורגל שווייצרים
קטגוריה:כדורגלני פ.צ. בזל
קטגוריה:כדורגלני רד בול זלצבורג
קטגוריה:כדורגלני מילאן
קטגוריה:כדורגלני נאפולי
קטגוריה:כדורגלני לידס יונייטד
קטגוריה:כדורגלני נבחרת שווייץ
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:ספורטאים זרים באוסטריה
קטגוריה:ספורטאים זרים באיטליה
קטגוריה:ספורטאים שווייצרים באנגליה
קטגוריה:שווייצרים שנולדו ב-2000
ששון קדם

**ששון קדם** (נולד ב-1964) הוא מעצב אופנה ישראלי.

## ביוגרפיה
קדם נולד בגבעתיים, שירת בצבא כמפקד טנק בשריון ולמד לתואר בהנדסת תעשייה וניהול במכללת תל אביב, אחרי כן למד ציור אצל הצייר משה גבעתי וקורס לימודי תדמיתנות, דבר שהוביל אותו לעסוק באופנה וב-1995 פתח את הסטודיו שלו.

הוא עיצב את התלבושות למספר סדרות טלוויזיה ובהן "בטיפול", "בנות הזהב", "בובות", למחול ובהם להקת בת שבע, ליאת דרור וניר בן גל, למופע של רנה שינפלד, ורטיגו, לתיאטרון גשר, למופעי מוזיקה הפרויקט של עידן רייכל ולקולנוע "הסודות".

ב-2005 הוציא את קו הביגוד "ששון קדם One" המיועד לנשים במידות גדולות, ב-2009 הוציא את הקולקצייה "One" שמעבר לחנויותיו נמכרה גם ברשת החנויות "רזילי". הוא שימש כמנטור עבור המתמודדים בתוכנית "פרויקט מסלול".

בשנת 2015 החל לעצב אופנה יחד עם דורין אטיאס, והמותג שלהם, פטיט דוריס, הומלץ במגזין ווג הבריטי.

בוטיקים ברחבי העולם מוכרים את קדם ששון: בארצות הברית, אוסטרליה, רוסיה, גרמניה ופינלנד.

## קישורים חיצוניים

* 

* 
* 
* 
* 
* 
* יצואנים ישראלים משתתפים החודש ב-5 תערוכות בינלאומיות, באתר port2port
* 
* 
* 
* 

## הערות שוליים

קטגוריה:מעצבי אופנה ישראלים
קטגוריה:ישראלים שנולדו ב-1964
מארק ראלף

**מארק ראלף** (באנגלית: **Mark Ralph**; נולד ב-2 במאי 1974) הוא מפיק מוזיקלי, רמיקסר ופזמונאי בריטי.

## ביוגרפיה
ראלף נולד בסטוק-און-טרנט, סטפורדשייר, אנגליה.

ראלף התחיל את הקריירה שלו כגיטריסט, מקליט ומנגן בלייב עם פט שופ בויז, רינגו סטאר, סליי אנד רובי , Screaming Lord Sutch , אדווין קולין , הולי ג'ונסון , רון ווד, ו-Fatback Band . הוא חבר בלהקה Filthy Dukes , שהוציאה אלבום אולפן אחד.

הוא הפיק וכתב מספר שירים למספר אמנים, בין היתר לג'ס גלין, יירס אנד יירס, ג'קס ג'ונס, קרייג דייוויד, אליס צ'אטר, קלין בנדיט, אשר, טינשיי, רודימנטאל, בקי היל, ראג-אנ'-בון מאן, הוט צ'יפ, קייגו, טייק ד'את, סיגלה, ריי, טום ווקר, בלונד ולינדזי לוהן.

## קישורים חיצוניים

## הערות שוליים

קטגוריה:רמיקסרים
קטגוריה:פזמונאים בריטים
קטגוריה:מפיקים מוזיקליים בריטים
קטגוריה:בריטים שנולדו ב-1974
מאוריץ קרגור

**מאוריץ קרגור** (בדנית: **Maurits Kjaergaard**; נולד ב-26 ביוני 2003 בהרלב שבדנמרק) הוא כדורגלן דני המשחק בעמדת הקשר ההתקפי בקבוצת רד בול זלצבורג מהבונדסליגה האוסטרית.

## קריירת מועדונים
בשנת 2017 הצטרף קרגור למחלקת הנוער של לינגבי, ובשנת 2019 הגיע למחלקת הנוער של רד בול זלצבורג מהבונדסליגה האוסטרית. באותה שנה החל לשחק בליפרינג, קבוצת המילואים של המועדון.

ב-28 בפברואר 2021 ערך קרגור את הופעת הבכורה שלו ברד בול זלצבורג, בהפסד 2-1 לשטורם גראץ במסגרת המחזור ה-19 בליגה לעונת . זו הייתה הופעתו היחידה בעונה זו, בה זכתה רד בול זלצבורג באליפות אוסטריה.

ב-22 בספטמבר 2021 הבקיע קרגור את שער הבכורה שלו במועדון, בניצחון 8-0 על קלסדורף במסגרת הסיבוב השני של הגביע האוסטרי לעונת . ב-2 בנובמבר ערך קרגור את הופעת הבכורה שלו בליגת האלופות, כשהחליף את מוחמד קמארה בדקה ה-89 בהפסד 2-1 לוולפסבורג במסגרת שלב הבתים לעונת 2021/2022. בעונת 2021/2022,  כבש את שער הבכורה שלו נגד באיירן מינכן בהפסד 1-7

## תארים
;רד בול זלצבורג
* אליפות אוסטריה (2): 2020/2021, 2021/2022
* הגביע האוסטרי (2): 2020/2021, 2021/2022

## קישורים חיצוניים

קטגוריה:כדורגלנים דנים
קטגוריה:קשרי כדורגל דנים
קטגוריה:הרלב: כדורגלנים
קטגוריה:כדורגלני ליפרינג
קטגוריה:כדורגלני רד בול זלצבורג
קטגוריה:ספורטאים זרים באוסטריה
קטגוריה:דנים שנולדו ב-2003
בלונד (צמד)

**בלונד** (באנגלית: **Blonde**) הוא צמד מפיקים מוזיקליים בריטי, המורכב מג'ייקוב מנסון ואדם אנגלפילד. הצמד היה אחראי לכתיבת ולהפקת מספר שירים, בין היתר הסינגל "Lay It All on Me" של רודימנטאל בשיתוף אד שירן, "Answerphone" של בנקס & רנקס ואלה אייר בשיתוף יאנג ביין , הסינגל "Just My Type" של The Vamps, והסינגל "Houdini" של KSI בשיתוף Swarmz  וטיון ויין .

## קריירה מוזיקלית
ב-2012, הצמד הוציא את הסינגל "Talk To You".

ב-2013, הצמד הוציא את הסינגלים "Be Mine" ו-"It's You".

ב-2014, הצמד הוציא, בשיתוף פעולה עם ריאן אשלי, את הסינגל "Foolish". בהמשך השנה, הצמד הוציא, בשיתוף פעולה עם צ'ארלי טפט , את הסינגל "Higher Ground". ב-21 בנובמבר באותה שנה, הצמד הוציא, בשיתוף פעולה עם מליסה סטיל , את הסינגל "I Loved You".

ב-14 בינואר 2015, הצמד הוציא, בשיתוף פעולה עם Pianoman, את הסינגל "Cast A Spell". ב-10 באפריל באותה שנה, הצמד הוציא, בשיתוף פעולה עם אלכס ניואל, את הסינגל "All Cried Out". ב-14 באוגוסט באותה שנה, הצמד הוציא, בשיתוף פעולה עם קרן הארדינג, את הסינגל "Feel Good (It's Alright)".

ב-18 במרץ 2016, הצמד הוציא את הסינגל "Nothing Like This". ב-1 ביולי באותה שנה, הצמד התארח, יחד עם סיגלה, בסינגל "Don't Need No Money" של אימאני ויליאמס .

ב-16 ביוני 2017, הצמד הוציא, בשיתוף פעולה עם אסטריד אס, את הסינגל "Just for One Night".

ב-6 ביולי 2018, הצמד הוציא, בשיתוף פעולה עם ברין כריסטופר, את הסינגל "Me, Myself & I".

## קישורים חיצוניים

## הערות שוליים

קטגוריה:אמני וורנר רקורדס
קטגוריה:צמדי אמנים
קטגוריה:צמדים מוזיקליים בריטיים
קטגוריה:מפיקים מוזיקליים בריטים
קטגוריה:להקות שהוקמו בשנת 2012
קטגוריה:להקות שהתפרקו בשנת 2019
יאקוב סמיטס

**יאקוב סמיטס** (בהולנדית:**Jakob Smits**; 9 ביולי 1855 – 15 בפברואר 1928) היה צייר הולנדי-פלמי.

## ביוגרפיה
הוא נולד כבן של מעצב. יאקוב למד ברוטרדם באקדמיה ועזר לאביו בעסקי העיצוב. מ-1873 עד 1876 למד באקדמיה בבריסל, ולאחר מכן במינכן (1878–1880), וינה (1880) ורומא (1880).

בשנת 1882 נשא יאקוב לאישה את בת דודתו אנטיה דוטייה קרמר. הם התיישבו באמסטרדם שם עבד סמיטס כצייר. הוא ביצע, בין היתר, משימות עבור המוזיאון ברוטרדם. מנישואיהם של יאקוב ואנטיה נולדו שני ילדים, תיאודורה ואנני. בשנת 1884 התגרשו בני הזוג.

יאקוב סמיטס עבר להארלם בצפון הולנד, והפך למנהל בית הספר לתעשייה ועיצוב. הוא הכיר את אלברט נויהויס, צייר בית הספר בהאג, ויחד הם ערכו טיולים לבלגיה. יאקוב סמיטס התרשם מהנוף הבלגי והתיישב באופן סופי באכטרבוס (מול) ב-1888. הוא שילם 2,000 פרנק בלגי עבור חווה קטנה. באותה שנה נשא לאישה את מלווינה דדיין, בתו של עורך דין מבריסל, שהפסידה את הירושה בגלל נישואים אלה.

ב-1897 הוא קיבל מדליית זהב במינכן ודרזדן, על ציוריו הגדולים בצבעי מים על רקע זהב. הוא גם צייר פורטרטים רבים, במיוחד של מלווינה ושל ילדיהם בובי, מרגריט וקובי.
ממוזער|יאקוב סמיטס, אביב
בשנת 1899 פגע הגורל: תוך ימים ספורים הוא איבד את בתו אליס ואשתו. בשנת 1901 נשא סמיטס לאישה שלישית את ג'וסין ואן קאוטרן. באותה שנה ערך את תערוכת יחיד הראשונה שלו באנטוורפן.

שם הוא זכה לשבחים רבים מעמיתים ומבקרים, אך לא מצא קונים לעבודתו, מאוחר יותר באותה שנה, יצירה אחת שלו נרכשה על ידי המוזיאון של בריסל.

מצבו הכלכלי של סמיטס השתפר במקצת, אך לא לזמן רב. בשנת 1903 נהרסו שני הוריו עקב שוד וכתוצאה מכך היו לו תשעה בני משפחה לפרנס.

למזלו - לבקשת העירייה של מול, בשנת 1907 ארגן סמיטס תערוכה בינלאומית של אמנים שבאו לצייר נופים במול וסביבתה. השתתפו באירוע 68 ציירים שהגיעו מגרמניה, הולנד ואמריקה. כך נוצר המושג ״אסכולת מול״. ב-1910 פרסם סמיטס אלבום עם 25 תחריטים, שהוקדש למלכה אליזבת.

בפרוץ מלחמת העולם הראשונה, הפסיק סמיטס את עבודת האמנות שלו. הוא הפך לנשיא הוועדה לסיוע ואספקת מזון של קנטון מול. לאחר מלחמת העולם הראשונה הוא המשיך בעבודתו עם חזון וסגנון חדשים לחלוטין כחרט וצייר.

החל משנת 1923 מצבו הבריאותי הידרדר, וסבל מסרטן.

## מוות ומורשת
ב-15 בפברואר 1928 סמיטס נפטר ממחלת לב ונקבר בחצר הכנסייה של עירו. על הקבר שלו ניצבת דמות של אם וילד מברונזה שיצר ג'ורג' מין. הוא קבור ליד אמנים אחרים מאסכולת מול.

יאקוב סמיטס שהפך לבלגי ב-1902, היה אביר במסדר לאופולד (1903), קצין במסדר הכתר (1919) ומפקד במסדר הכתר (1927).

אשתו השלישית, ז'וסין, שרדה אחריו עוד 28 שנים. לאחר מותה ב-1956 נמכר ביתם. בשנת 1977, הוסב הבניין למוזיאון העירוני על שם יאקוב סמיטס.

## גלריה

File:0018 Vrouw aan de wastobbe.jpg

File:0492 De Judaskus.jpg

File:0022 Mater Dei 1895.jpg

File:De stoet van de magiërs, Jakob Smits, (1925), Koninklijk Museum voor Schone Kunsten Antwerpen, 2325.jpg

File:Christus spreekt tot de vrouwen, Jakob Smits, Jakob Smits Museum, 0002.jpg

File:De spinster, Ernest Midy, collectie Jakob Smitsmuseum, 0228.jpg

File:Het gehucht, Jakob Smits, Jakob Smits Museum, 0003.jpg


## קישורים חיצוניים
 
## הערות שוליים

קטגוריה:ציירים הולנדים
קטגוריה:ציירים בלגים
קטגוריה:ילידי 1855
קטגוריה:הולנדים שנפטרו ב-1928
קלסי בלריני

**קלסי ניקול בלריני** (באנגלית: **Kelsea Nicole Ballerini**; נולדה ב-12 בספטמבר 1993) היא זמרת-יוצרת אמריקאית. היא החלה לכתוב שירים בילדותה וחתמה על חוזה הקלטות עם בלאק ריבר אנטרטיינמנט ב-2014, דרכה הוציאה את אלבום האולפן הראשון שלה בשנה שלאחר מכן, *The First Time*. אלבום האולפן השני שלה, *Unapologetically*, יצא בעקבותיו ב-2017. שני האלבומים הראשונים של בלריני הנפיקו שבעה שירים במצעד שירי הקאנטרי והקאנטרי איירפליי. יש לה ארבעה שירים שהגיעו למקום הראשון; החל מסינגל הבכורה שלה "Love Me Like You Mean It", שהפך אותה לאמנית הראשונה שהשיגה סינגל בכורה שהגיע לראש המצעד מאז קארי אנדרווד ב-2006. אחריו יצאו "Dibs" ו-"Peter Pan", שהגיעו בשיאם למקומות הראשונים במצעדים גם כן; שיא לזמרת קאנטרי. אלבומי האולפן השלישי והרביעי שלה, *[[Kelsea]]* ו-*[[Ballerini]]*, יצאו שניהם ב-2020.

## קורות חיים
קלסי בלריני נולדה ב-12 בספטמבר 1993, וגדלה בנוקסוויל, טנסי. אביה, אד, מנהל מכירות לשעבר של תחנת קאנטרי במדינה, הוא ממוצא איטלקי בחלקו. אמה, קרלה, עבדה בשיווק בחברת הוצאה לאור של תומאס נלסון ובחברת נוספות. היא בת יחידה. היא התחילה לקחת שיעורי ריקוד כשהייתה בת שלוש והפסיקה עשר שנים מאוחר יותר.

היא שרה במקהלות הכנסייה ובתי הספר. היא כתבה את השיר הראשון שלה בגיל 12 עבור אמה.

ב-17 בינואר 2020, היא התארחה ברמיקס של הסינגל "If We Never Met" של ג'ון קיי.

ב-9 ביוני 2021, היא הוציאה, בשיתוף פעולה עם הלהקה האמריקאית, LANY, את הסינגל "I Quit Drinking".

בשנת 2024, בלריני צפויה להנחות את טקס פרסי המוזיקה של CMT לשנת 2024, שישודר בשידור חי ברשת CBS. באותה שנה, שיחקה בפרק של סדרת הדרמה הרפואית מבית ABC, "ד"ר אודיסיאה" בתור ליסה פרסונס.

## חיים אישיים
במרץ 2016 בלריני החלה לצאת עם זמר הקאנטרי האוסטרלי מורגן אוונס. הם התארסו בדצמבר 2016 ונישאו ב-2 בדצמבר 2017 במקסיקו. לאחר 6 שנות זוגיות, באוגוסט 2022 בלריני הכריזה כי היא ואוונס מתגרשים. הליך הגירושין נגמר בנובמבר 2022.

בפברואר 2023 נודע כי בלריני במערכת יחסים עם השחקן האמריקאי צ'ייס סטוקס. בספטמבר 2025 דווח שבלריני וסטוקס נפרדו לאחר כמעט שלוש שנות זוגיות.

## דיסקוגרפיה
### אלבומי אולפן
* 2015: *[[The First Time]]*
* 2017: *[[Unapologetically]]*
* 2020: *[[Kelsea]]*
* 2022: *[[Subject to Change (אלבום של קלסי בלריני)|Subject to Change]]*
* 2024: *[[Patterns]]*

### מיני-אלבומים
* 2014: *[[Kelsea Ballerini]]*
* 2023: *[[Rolling Up the Welcome Mat]]*
* 2025: *[[Mount Pleasant]]*

### אלבומי רמיקס
* 2020: *[[Ballerini]]*

## פרסים ומועמדויות

## קישורים חיצוניים

* 

## הערות שוליים

קטגוריה:אמריקאים ילידי טנסי
קטגוריה:זמרות אמריקאיות
קטגוריה:זמרות קאנטרי אמריקאיות
קטגוריה:זמרי-יוצרי קאנטרי אמריקאים
קטגוריה:אמריקאים ממוצא איטלקי
קטגוריה:אמריקאיות ממוצא איטלקי
קטגוריה:פורבס 30Under30
קטגוריה:אמריקאים שהופיעו ברשימת טיים 100 נקסט
קטגוריה:אמריקאיות שנולדו ב-1993
קטגוריה:אמריקאים שנולדו ב-1993
לאיוש בקפי

**לאיוש בקפי** (במקור **יואל פרידמן**, בהונגרית: **Békefi Lajos**; מאטסלקה, 13 בינואר 1871 – בודפשט, 31 במרץ 1953) היה שחקן יהודי-הונגרי, זמר עם, במאי תיאטרון. בקפי היה אחד השחקנים היותר ידועים בתקופתו.

## קורות חיים
יואל פרידמן נולד במשפחה יהודית בעיר מאטסלקה במזרח הונגריה שכ-20% מתושביה היו יהודים באותה תקופה. רוב היהודים הגיעו לאזור מגליציה ושפתם הייתה בעיקר יידיש, שם הוא גם למד. הוריו היו יוסף פרידמן ורחל טאוב. ב-1890 הצטרף פרידמן ללהקת השחקנים של אימרה הלמאי, שם עבד כעוזר שחקן במשך שנה. הוא עבד במשך חמש שנים במקהלת "תיאטרון העם" (Népszínház) בבודפשט ולאחר מכן סיים את לימודיו בבית הספר למשחק שימושי. הוא נסע לסיור בחו"ל ולאחר מכן לאסלו באוטי החתים אותו בתיאטרון ההונגרי כטנור. משם עבר ללהקה בעיר קצ'קמט ואחר כך שיחק מול קהל של הערים שופרון, דברצן, קושיצה, אוראדיה ושוב דברצן. בשנת 1905 חתם חוזה בעיר סגד בלהקה של לאיוש מאקו, שם קיבל זר דפנה מוּכסף מהקהל. הוא פרש לגמלאות ב-1 בדצמבר 1927, אם כי לפי כמה דיווחים הופיע ב-1929 בבית האופרטה של אוראדיה, באופרטה הביידרה של אמריך קלמן.

בין 1896 לבין 1903, אשתו הייתה השחקנית אנה הַאצְל. הוא התגרש מאשתו הראשונה. ב-2 ביולי 1907 נשא לאישה את השחקנית מרגיט קופאן בבודפשט.

## לקריאה נוספת
* לקסיקון לאמנות הבמה הונגרי (1929–1931, עורך. אלדאר שופפלין) - לאיוש בקפי, שחקן.
* מזרח הונגריה. (1989), קארוי נקי: טנור יליד העיר.
* קטלוג המוזיאון הספרותי פטפי
* Enyedi Sándor: Rivalda nélkül. Bp., Teleki László Alapítvány, 1999.
* Kötő József: Közhasznú esmeretek tára. Színjátszó személyek Erdélyben (1919-1940). Kolozsvár, Polis, 2009.

## קישורים חיצוניים

## הערות שוליים

קטגוריה:שחקני תיאטרון יהודים הונגרים
קטגוריה:זמרים יהודים הונגרים
קטגוריה:במאי תיאטרון יהודים הונגרים
קטגוריה:ניצולי השואה: הונגריה
קטגוריה:הונגרים שנולדו ב-1871
קטגוריה:הונגרים שנפטרו ב-1953
כריס קונרד

**כריס קונרד** (באנגלית: **Chris Conrad**; נולד ב-30 ביוני 1970) הוא שחקן קולנוע וטלוויזיה אמריקאי.

## קריירה
קונרד השתתף בסדנת תיאטרון פיבן כשנה, לאחר מכן חתם עם סוכן ועבר ללוס אנג'לס עם אחיו סטיבן, שהיה בתהליך מכירת התסריט של "חברים בלי הפסקה". בין היתר שיחק קונרד בסרטי הקולנוע "Airborne" ו"הקראטה קיד הבא". פריצת הדרך שלו הייתה בסדרה "הרקולס הצעיר" משנת 1998, בה הופיע ב-37 פרקים בתפקיד יאסון הצעיר.

בשנת 2000 קונרד חזר הביתה לפלורידה כדי לסיים את הקולג'. הוא סיים את לימודיו באוניברסיטת המדינה של פלורידה עם תואר ראשון בהיסטוריה. לאחר מכן לימד בתיכון ואימן כדורגל אך חזר ללוס אנג'לס ב-2005 כדי להמשיך לשחק. במקביל שיחק מדי פעם בסדרות כמו "בונז" ו"מחשבות פליליות".
הוא הופיע בהפקות של אחיו סטיבן קונרד "פטריוט" ו-"Perpetual Grace, LTD".

## חיים אישיים
בזמנו הפנוי, קונרד מתאמן בקיקבוקסינג, היאבקות וג'ו ג'יטסו ברזילאי, הוא מחזיק בחגורה סגולה ב-Machado Jiu-Jitsu.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:מפיקים אמריקאים
קטגוריה:שחקני קולנוע וטלוויזיה אמריקאים
קטגוריה:תסריטאי טלוויזיה אמריקאים
קטגוריה:בוגרי אוניברסיטת המדינה של פלורידה
קטגוריה:אמריקאים שנולדו ב-1970
On My Way (שיר של ג'ניפר לופז)

"**On My Way**" (בעברית: "**בדרכי**") הוא שיר שהוקלט על ידי הזמרת-יוצרת האמריקאית ג'ניפר לופז, מתוך פסקול הסרט "חתונה בהפתעה" (2022). השיר יצא לאור ב-18 בנובמבר 2021, על ידי חברות התקליטים סרטי יוניברסל וסוני מיוזיק לטין, כשיר הנושא מתוך הסרט. הוא נכתב על ידי אייבי אדרה, ביג טייסט ומייקל פולק.

## רקע וכתיבה
השיר נכתב על ידי אייבי אדרה, ביג טייסט ומייקל פולק והופק על ידי טרבור מוזי וקית' הטריק. באתרי מוזיקה וכתבי עת שונים כדוגמת בילבורד, רולינג סטון, *Los40*, וקוסמופוליטן סקרו את "On My Way", תוך שעסקו בהופעות השונות של לופז עימו (הופעה שהתקיימה ב-*Global Citizen Live* וזו שהתקיימה בפרסי המוזיקה האמריקאית 2021).

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-22 מיליון השמעות.

## הופעה
לופז ביצעה את השיר בשידור חי בפעם הראשונה במהלך הקונצרט *Global Citizen Live* שהתקיים בניו יורק ב-26 בספטמבר 2021. לופז ביצעה שוב את השיר במהלך טקס פרסי המוזיקה האמריקאית 2021, שהתקיים בתיאטרון מיקרוסופט בלוס אנג'לס, ארצות הברית ב-21 בנובמבר 2021.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי ג'ניפר לופז
קטגוריה:שירים באנגלית
קטגוריה:שירים שנכתבו על ידי מייקל פולק
קטגוריה:שירים שנכתבו על ידי לירוי קלמפיט
קטגוריה:שירים מסרטי קולנוע
קטגוריה:בלדות משנות ה-2020
קטגוריה:בלדות פופ
קטגוריה:סינגלים בהוצאת סוני מיוזיק לטין
הביידרה

**הביידרה** (בגרמנית: **Die Bajadere**) היא אופרטה בשלוש מערכות מאת המלחין היהודי-הונגרי אמריך קלמן. הלברית נכתבה על ידי יוליוס בראמר, יהודי-צ'כי שנאלץ להגר לפריז ושם מצא את מותו במהלך מלחמת העולם השנייה ואלפרד גרינוולד יהודי-אוסטרי שהיגר לארצות הברית אחרי האנשלוס. היצירה הועלתה לראשונה בווינה בתיאטרון קרל (Carltheater) ב-23 בדצמבר 1921. בשפה האנגלית הועלתה האופרטה בשם "הנסיכה היאנקי", היצירה זכתה להצגות הראשונות בעיר ניו יורק באוקטובר 1922.

## תפקידים

## העלילה
זמן: 1921

מקום: פריז

### מערכה 1
המערכה הראשונה מתחילה לאחר הופעה בפריז של השחקנית הזמרת הגדולה, אודט דארימונדה, שמככבת בשאטלה באופרטה לה באיאדר. לאחר שצפה ברבות מהופעותיה, הנסיך ההודי הצעיר רדג'אמי פון לאהור מתאהב בה נואשות ומבקש ממנהל התיאטרון לארגן פגישת היכרות. הוא להוט להפוך אותה לכלתו מיד, שכן הוריו ממתינים לו עם נישואים מסודרים במולדתו. עם זאת, אודט מבהירה לו שאין לה עניין בו. רדג'אמי נעזר בגבר צעיר, נפוליאון סנט קלושה, כדי לסייע לו בהשגת מטרתו. לנפוליאון יש דאגות משלו כשהוא מנסה לפתות גברת נשואה צעירה, מרייט, שלפניה הוא מתפאר במסעותיו בעולם, כמו ציד נמרים בהודו וגם בהיכרותו עם הנסיך. הנסיך שוב מביע את אהבתו לאודט, מהפנט אותה בוורדים ומתחנן בפניה להינשא לו. במסיבה מאולתרת שהוא עורך בארמונו, היא מופיעה עם ורדים ביד ולכאורה תחת הכישוף שלו.

### מערכה 2
המערכה השנייה מתרחשת בארמון הפריזאי של הנסיך. במסיבה, רדג'אמי אומר לאודט שלפני שהלילה ייגמר, היא תיכנע לחיזוריו, כל זה בזמן שהיא מלמדת אותו ואלס. מתוך כוונה מלאה לחתונה באותו ערב, רדג'אמי קורא ל"חברו" נפוליאון להיות עד. הוא כל כך מרשים את מרייט שהיא מסכימה להתגרש מבעלה, לואי-פיליפ, ולהתחתן עם המחזר העיקש שלה נפוליון. כשהטקס המאחד את רדג'אמי ואודט מתקדם, היא מתעוררת מהטראנס שלה, לועגת ליהירותו ולהנחתו שהיא אי פעם תהיה שלו ומשאירה אותו מושפל. המערכה מסתיימת כשהוא מבטיח לכל שהיא אכן תאהב אותו יום אחד.

### מערכה 3
המערכה השלישית מתרחשת בבר קטן בפריז. מרייט ונפוליאון נשואים כעת, אבל היא למדה על הגזמותיו וכעת מוצאת אותו משעמם כמו את לואי-פיליפ שנראה לבוש בהידור ומונה לאחרונה על ידי רדג'אמי ליועץ בהודו. נפוליאון, שמשתעמם עם מריאטה בדיוק כמו שהיא משתעממת איתו, אומר ללואי-פיליפ שהוא יכול לקבל אותה בחזרה. רדג'אמי מעסיק את פימפרינט, מנהיג להקת התיאטרון, כדי לעזור לו לביים סצנה שבה נראה כאילו רדג'אמי חזר להודו. אודט מוכת צער. רדג'אמי מופיע ולבסוף אהבתה מובטחת לו, כשהיא נופלת על זרועותיו.

## להיטי האופרטה

* Oh, my bayadere
* Hi, rose
* Dark eyes
* He measured it
* Beautiful prima donna, admire the world
* A good little bar
* At the wonder garden of Jaipur
* Ducke, I can't stand it
* I have my right hand in my left hand
* Come with me to walk


## בישראל
האופרטה הועלתה בישראל באמצע 1962 על ידי תיאטרון האופרטה, בבימויו של ביטוש דוידוב. תרגום לעברית: אפרים דרור, ניהול מוזיקלי וניצוח: שאול ברזובסקי, תפאורה: ג'ניה ברגר, כוריאוגרפיה: מיה ארבטובה. השתתפו: אולי שוקן, רות שרון, מרדכי בן שחר, שמעיה אשכנזי, חיים פולני, יוסף אסא, אברהם לובינצקי, שמואל אשכנזי, יוסף שאקארוב, איריס גל ושלום צוברי.

## קישורים חיצוניים

* 
* קטעים מהאופרטה "הביידרה" בביצוע "תיאטרון האופרטה", 1962
* 


* Emmerich Kálmán: Die Bajadere (A bajadér) – Budapesti Operettszínház 2009 
* Die Bajadere im Operettenlexikon
* Programmheft (WDR, 14. Februar 2014)


## הערות שוליים

קטגוריה:אופרות בגרמנית
קטגוריה:מוזיקה הונגרית
קטגוריה:אופרטות של אמריך קלמן
Expectations (שיר)

**Expectations** (בעברית: **ציפיות**) הוא שיר שהוקלט על ידי הזמרת-יוצרת האמריקאית לורן חורגי. השיר יצא לאור ב-24 באוקטובר 2018, על ידי חברת התקליטים קולומביה רקורדס, כסינגל שלא מתוך אלבום. זהו שיר R&B בו נעשה שימוש בגיטרה, שנכתב על ידי חורגי והופק על ידי קיד הרפון. הוא עוסק במערכת יחסים לא טובה.

השיר הגיע למקום התשיעי במצעד הסינגלים של צ'כיה.

## רקע וכתיבה
השיר נכתב על ידי לורן חורגי והופק על ידי קיד הרפון. "Expectations" הוא אחד השירים הראשונים שכתבה חורגי בזמן שהייתה בתהליך של חקירה עצמית והערכה מחדש לאחר פירוקה של פיפת' הרמוני. היא ביצעה את השיר ביוני 2018 בסאו פאולו, ברזיל, יחד עם שני שירים נוספים שכתבה, במסגרת "Hopeless Fountain Kingdom Tour".

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-60 מיליון השמעות.

## וידאו קליפ
בתצוגה המקדימה של הקליפ, הרקע כולל צבעים בשחור-לבן, בהם חורגי צועד באיטיות באולם מואר ואפלולי ועומדת על גשר כשקטע עמום מהשיר מתנגן ברקע. חורגי השתתפה בבימוי של הקליפ וגם בעיצוב שלו. הקליפ הרשמי של השיר יצא לאור ב-24 באוקטובר 2018. הופנו כלפיו ביקורות שונות.

נכון לאוקטובר 2021, מונה הצפיות של הקליפ עומד על למעלה מ-30 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 2018
קטגוריה:סינגלי בכורה מ-2018
קטגוריה:שירי לורן חורגי
קטגוריה:שירים באנגלית
קטגוריה:שירים שנכתבו על ידי לורן חורגי
קטגוריה:וידאו קליפים בשחור-לבן
קטגוריה:סינגלים בהוצאת קולומביה רקורדס